b"\n_START_ARTICLE_\nBatalla d'Alarcos\n_START_SECTION_\nAntecedents\n_START_PARAGRAPH_\nAlfons VIII de Castella s'havia posat en campanya cap a les regions del sud aprofitant que Abu Yusuf Ya'qub al-Mansur havia embarcat cap a \xc3\x80frica. Advertit de la situaci\xc3\xb3, va tornar immediatament i es va enfrontar a l'ex\xc3\xa8rcit castell\xc3\xa0 a Alarcos.\n_START_SECTION_\nOrdre de batalla\n_START_PARAGRAPH_\nEl combat es va disposar de manera regular: Els cristians disposaven de dos regiments de cavalleria, en primera l\xc3\xadnia estava la cavalleria pesant al comandament de Diego L\xc3\xb3pez de Haro i les seves tropes, seguida despr\xc3\xa9s de la segona l\xc3\xadnia en la qual es trobava el mateix Alfons VIII de Castella amb els cavallers dels ordes militars i la infanteria._NEWLINE_Per part de les tropes almohades, a l'avantguarda es trobaven la mil\xc3\xadcia de voluntaris benimerins, arquers i berbers, unitats b\xc3\xa0siques i amb molta maniobrabilitat. Immediatament despr\xc3\xa9s d'ells es trobava Abu Yahya ibn Abi Hafs, el comandant de l'ex\xc3\xa8rcit, amb els berbers Hintata. En els flancs, la cavalleria lleugera equipada amb arcs, i en la rereguarda el mateix Abu Yusuf Ya'qub al-Mansur amb les millors tropes almohades i la seva gu\xc3\xa0rdia personal d'esclaus negres.\n_START_SECTION_\nLa batalla\n_START_PARAGRAPH_\nLa c\xc3\xa0rrega de la cavalleria cristiana no es va fer esperar i com era d'imaginar, va caure sobre el maniobrable centre de l'avantguarda, que, despr\xc3\xa9s de rebre baixes, no va trigar a reagrupar-se tancant la sortida al cavaller castell\xc3\xa0. Fent \xc3\xbas de la seva cavalleria lleugera, els almohades van depassar a les tropes cristianes pels flancs i les va atacar per la rereguarda fent \xc3\xbas dels arcs i maniobres de desgast, amb el qual el cercle s'havia tancat._NEWLINE_Els cavallers cristians es van trobar aviat travats en combat amb les tropes de Abu Yahya i els Hintata, millor equipats. Tot i la mort d'Abu Yahya, l'ex\xc3\xa8rcit almohade no vacil\xc2\xb7la i prossegueix amb l'atac. Com els cavallers castellans no estaven preparats per a aquella t\xc3\xa0ctica, no els va quedar altra opci\xc3\xb3 m\xc3\xa9s que fugir i van resultar estrepitosament derrotats. Diego L\xc3\xb3pez d'Haro queda envoltat en les muralles amb 5.000 homes, que acaben per rendir-se. Ser\xc3\xa0 alliberat deixant alguns ostatges, per\xc3\xb2 no la resta de la guarnici\xc3\xb3 del castell."